
ABSTRACT

Finanţarea
 instituţiilor de cultură reprezintă o problemă a perioadei actuale, de criză economico-financiară
. Potrivit Strategiei Europa 2020, priorităţile Uniunii Europene pentru perioada 2013-2020 sunt următoarele: dezvoltare inteligentă, dezvoltare sustenabilă, dezvoltare inclusivă şi guvernare economică. 

Din perspectiva dezvoltării inteligente, cultura
 are un mare potenţial din punct de vedere al ratei de angajabilitate, al gradului de creativitate şi inovaţie non-tehnologică şi al capacităţii de instruire şi formare de abilităţi necesare pe piaţa muncii. Din perspectiva dezvoltării sustenabile, cultura
 poate contribui prin intermediul digitizării creaţiilor culturale şi al influenţei artiştilor în privinţa schimbării atitudinii faţă de mediu. 
În ceea ce priveşte dezvoltarea inclusivă, cultura poate promova dialogul intercultural şi respectul faţă de diversitatea culturală, întărind astfel coeziunea socială.
Cultura e fundamentul necesar oricărei dezvoltări durabile, fiind un atribut esenţial al identităţii naţionale. Orice strategie politică naţională trebuie să includă şi direcţiile acţiunii culturale, iar cultura trebuie privită ca o investiţie de interes naţional. 
Concluziile acestui studiu converg spre următoarea direcţie: marea majoritate a statelor membre ale Uniunii Europene
 finanţează proiectele de importanţă naţională şi instituţiile culturale, dar sumele alocate sunt mai reduse datorită impactului negativ al crizei economice. 

I. INTRODUCERE
Instituţiile culturale, ca tip de organizaţii nelucrative, depind de fonduri externe pentru buna desfăşurare a proiectelor. Istoric, principala sursă de finanţare a instituţiilor culturale a fost reprezentată de subsidiile guvernamentale, alocate conform politicii şi priorităţilor culturale ale fiecărei ţări. Implicarea sistematică a sectorului privat în finanţarea activităţilor culturale are o lungă şi controversată istorie cu origini în politicile de stimulare economică implementate după cel de-al Doilea Război Mondial în Statele Unite ale Americii şi Marea Britanie. Ponderea tot mai mare a implicării sectorului privat în susţinerea culturală este un fenomen al ultimelor decenii
. 
Odată cu consolidarea dezvoltării economice aportul mediului privat în finanţarea organizaţiilor culturale a crescut. Astfel, în Marea Britanie, sectorul privat a devenit masiv implicat în finanţarea culturii şi a artelor prin dezvoltarea de parteneriate public-privat din ce în ce mai complexe la începutul anilor 1980, concomitent cu agenda politică neoliberală a guvernelor Reagan şi Thatcher şi a reducerii subsidiilor guvernamentale pentru sectorul non-profit (Caesar, 1987). Ca urmare, o serie de strategii guvernamentale de promovare a sponsorizării private a domeniului cultural au fost dezvoltate, inclusiv măsuri fiscale şi programe de creştere a vizibilităţii culturii şi odată cu asta sporirea vizibilităţii celor ce sprijineau cultura.

Modalităţile de sprijinire financiară a activităţilor culturale s-au diversificat în timp. Astfel, în raportul „Giving and sponsorship report”, realizat de Ministerul Culturii şi Patrimoniului din Noua Zeelandă, sunt identificare mai multe tipurile de finanţări ce pot fi obţinute de organizaţiile culturale:

- Granturile (aici sunt incluse şi granturile capital= titlurile oferite de guvern şi menite să încurajeze achiziţia de bunuri i.e. clădiri, maşini, pământ)

 - Sponsorizările

 - Fondurile guvernamentale
 - Donaţiile individuale şi corporative

 - Statutul de membru al corporaţiilor sau al membrilor individuali

 - Donaţii din plăţile efectuate (donaţii ale persoanelor individuale prin deduceri din salariu)

 - Moşteniri.
Asemănător, o altă clasificare este oferită de Parlamentul European, prin Directoratul General de Cercetare
, care în 2003 a realizat o notă cu privire la sponsorizarea în cultură. Conform acestei clasificări, fondurile organizaţiilor culturale sunt structurate în: 

- Subsidii, obţinute de la acele instituţii ce au în statutul de funcţionare obligaţia de a susţine cultura. Aceasta susţinere se realizează cel mai adesea prin fonduri obţinute din impozite ;
- Granturi, sunt forme discrete de finanţare a culturii de către mediul public, atât naţional cât şi internaţional; ex de surse: Consiliul Europei, Comisia Europeană, Unesco, Banca Mondială ; 

- Donaţii, obţinute sub formă de daruri, fără niciun fel de condiţie contractuală; ele pot veni de la o companie, o fundaţie sau un individ ;
 - Sponsorizare
 - „orice formă de suport oferită de o companie unei activităţi care este independentă sau nu este direct asociată cu alte activităţi ale companiei cu scopul de a obţine anumite avantaje sau ceva în schimb” ;
 - Patronajul - „sprijin financiar, material sau moral, oferit de o organizaţie sau de un individ pentru realizarea unei acţiuni în sectorul cultural, social sau ştiinţific”; patronajul nu oferă beneficii directe organizaţiei, ci îi creşte reputaţia şi prestigiul ; 

- Fundaţii şi asociaţii, care funcţionează pentru a finanţa proiecte care se potrivesc cu obiectivele lor 

Poate cea mai simplă clasificare este aceea care împarte fondurile în fonduri publice – de la toate organizaţiile ce ţin de puterile publice şi adminstrative, indiferent de natura lor – şi private – organizaţii, fundaţii, asociaţii şi persoane fizice.
II. MODALITĂŢI DE FINANŢARE A CULTURII

Actori implicaţi în finanţarea culturii 

Studiul „Financing the Arts and Culture in the EU” (2006)
 identifică mai mulţi actori importanţi implicaţi în finanţarea, prin diferite mecanisme, sectorului cultural în Uniunea Europeană
.
1. STATUL

Forme de finanţare guvernamentale directe

Finanţarea guvernamentală este definită de politicile culturale şi de priorităţile fiecărui stat în parte. 
Pentru a se califica pentru sprijin financiar guvernamental, instuţiile şi artiştii individuali trebuie să răspundă standardelor calitative şi cantitative conturate de instuţiile finanţatoare
.
 În Uniunea Europeană
, statele pun accent pe o serie de dimensiuni diferite în acordarea subsidiilor guvernamentale pentru cultură. O parte dintre ţări îşi concentrează politicile culturale pe protejarea patrimoniului cultural, în timp ce altele accentuează dimensiunea diversităţii culturale şi a incluziunii sociale.

Sprijinirea industriilor creative reprezintă o temă transversală, ce apare ca prioritate de dezvoltare în majoritatea statelor europene. 
Sprijinirea libertăţii creative a artiştilor reprezintă o temă prioritară în ţările scandinave, Austria, Olanda şi Luxemburg în timp ce promovarea educaţiei artistice ca mecanism de coeziune socială este subliniată în Suedia, Danemarca, Finlanda, Marea Britanie şi Olanda. 
Sprijinirea şi dezvoltarea patrimoniului cultural rămân o prioritate pe agenda Italiei, Greciei, Ciprului şi Maltei. În fine, o temă emergentă în ultimul deceniu în definirea priorităţilor de finanţare culturală o reprezintă potenţialul economic al sectorului cultural, în special în Marea Britanie, Danemarca, Austria, Germania şi Olanda. În Europa Centrală şi de Est, dimensiunea economică începe să capete importanţă şi să fie integrată în politicile culturale
.
În Uniunea Europeană apar trei modele principale de administrare şi distribuire a fondurilor culturale (Ploeg, 2005). Pe de-o parte, administrarea centralizată a fondurilor, caracteristică Franţei, Italiei şi a unor ţări din Europa Centrală şi de Est. În acest caz apare dezavantajul major al lipsei de transparenţă a sistemului şi a accentului crescut pe finanţarea proiectelor prestigioase şi cu tradiţie îndelungată în defavoarea artiştilor emergenţi. Al doilea sistem este cel britanic (regăsit însă şi în statele scandinave) definit de distribuirea fondurilor guvernamentale către o serie de organizaţii cu un grad ridicat de autonomie în utilizarea acestora (the arm’s length principle). 

Scopul autonomizării administraţiei fondurilor culturale îl reprezintă prevenirea intervenţiei politice în utilizarea fondurilor alocate şi oferirea unui grad ridicat de libertate de creaţie artiştilor şi instituţiilor culturale.
 Pe de altă parte, acest model limitează mult puterea statului în a ghida politica culturală. 
În fine, în cel de-al treilea sistem de distribuire a finanţărilor guvernamentale către sectorul cultural, un consiliul artistic independent oferă consultanţă Guvernului în privinţa calităţii artistice şi alocării fondurilor. Decizia de finanţare însă este luată exclusiv de instituţiile guvernamentale (i.e. Ministerul Culturii). Ca urmare, Guvernul  poate influenţa politicile culturale fără a fi direct implicat în evaluarea artistică. 
În acelaşi timp însă, deoarece experţii evaluatori fac ei înşişi parte din lumea artistică, riscul este acela de a finanţa doar „cultura înaltă pentru o mică elită” (Ploeg, 2002: 349). 
Conform datelor oferite de Raportul „Cultural Policies and Trends in Europe”, majoritatea statelor finanţează cultura prin fonduri externe (obţinute de la Uniunea Europeană sau Banca Mondială) , printr-un procent din câştigurile Loteriei
 şi cele ale caselor de pariuri, şi nu in ultimul rând din sumele defalcate din TVA, cotele defalcate din impozitul pe venit sau din bugetul de stat. Procentul din PIB acordat de guvernele statelor europene culturii a cunoscut o scădere în ultimii ani ca urmare a crizei economice: Portugalia reduce fondurile de stat acordate culturii de la 0,5% (in 2006) la 0,3% (in 2009). Restul statelor europene păstrează nivelul fondurilor între 0,6% din PIB (Grecia) şi 1,3% din PIB (Austria). 
Loteria britanică acordă 28% din vânzări celor cinci cauze „nobile”: cultură, sport, organizaţii neguvernamentale, moştenire patrimonială şi Milenium. Suma obţinută este împărţită în cinci părţi egale care sunt puse la dispoziţia celor cinci comitete de distribuire a fondurilor. Comitetele realizează finanţări nerambursabile (granturi), analizând domeniile care au nevoie mai mare de finanţare. 
În Romania
, conform prevederilor legale, Loteria Naţională acordă o cotă de 0,4% din profitul net promovării culturii scrise. Alte fonduri pentru finanţarea culturii sunt obţinute din bugetul propriu al Administraţiei Fondului Cultural Naţional.
AscultaţiCitiţi fonetic Dicţionar - Afişaţi dicţionarul detaliat
Forme de finanţare guvernamentală indirecte
O formă indirectă de finanţare guvernamentală a culturii o reprezintă crearea unor medii fiscale favorabile pentru implicarea sectorului privat în finanţarea culturii, i.e. încurajarea scutirilor/deducerilor fiscale pentru companiile ce sponsorizează (într-o formă au alta) instituţiile culturale. Deducerile fiscale reprezintă subsidii indirecte şi apar ca o formă de cheltuială bugetară înspre sprijinirea intervenţiei companiilor şi indivizilor în finanţarea culturii. Sprijinul fiscal poate lua mai multe forme: -scutiri de taxe, deduceri de taxe sau niveluri de taxare mai reduse pentru artă şi instituţii culturale ;
-deduceri de taxe şi credite fiscale pentru companiile şi indivizii ce donează sau investesc în artă ;
-TVA diferenţiat pentru produsele culturale. 
Diferite forme de sprijin fiscal sunt prezente în toate statele europene. De exemplu, în Franţa, companiile care achiziţionează obiecte realizate de artişti în viaţă, pot pe o perioada de 20 de ani să îşi deducă din veniturile taxabile o suma egală cu preţul de cumpărare. Pentru a beneficia de aceasta scutire compania trebuie să prezinte opera în public.
 Legea nr.87-571 din 23 iulie 1987, reglementează condiţiile sub care un sponsor este autorizat să beneficieze de reduceri de taxe. Companiile pot deduce din câştigurile taxabile donaţiile către fundaţii sau organizaţii de interes general până la 0,225% (sau 0,325%) din cifra lor de afaceri. Ministerul Culturii şi Comunicaţiilor promovează patronajul companiilor pentru organizaţiile culturale, printr-o reducere a taxelor cu 60%, în limita a 0,5% din totalul vânzărilor nete. Patronajul a devenit o practică tot mai des întâlnită în creaţia artistică. 
În Italia, suportul privat pentru cultură a crescut în mod semnificativ în urma promulgării unei noi Legi nr. 342/2000 care a introdus deducerea fiscală completă a tuturor donaţiilor în bani către intituţii publice şi private ce operează în sectoarele culturale. Există limite stricte cu privire la tipul instituţiilor care pot participa, iar procedurile sunt complexe. 
Totuşi, fondurile private donate au crescut cu 70% în 2004-2005. În 2005, Ministerul Patrimoniului şi al Activităţilor Culturale din Italia a înregistrat donaţii de 2.38 milioane de euro. 

În Danemarca
, legea privind scutirile de taxe în domeniul cultural, promulgată în decembrie 2004, a permis companiilor private daneze să îşi deducă investiţiile în artă şi să doneze organizaţiilor finanţate de organismele publice. Maxim 25% din valoare poate fi dedusă din impozite atunci când o companie investeşte sau donează în cultură. Pentru a îmbunătăţi cooperarea dintre cultură, companii, universităţi şi institute de cercetare, guvernul danez a înfiinţat, in 2008, CCEE (Centre for Culture and Experience Economy). Înfiinţarea acestui centru a declaşat o dezbatere publică cu privire la implicaţiile pe care companiile le-ar putea avea asupra culturii. 

Acest tip de modificări fiscale s-au dovedit eficiente în canalizarea mai multor fonduri private către sectorul cultural, în special în cazul ţărilor care, istoric, nu au avut o cultură a contribuţiei private către sectorul public prezentă la ţări ca Marea Britania, Olanda sau Statele Unite (Cummings & Katz, 1987). În acelaşi timp însă, sprijinul fiscal a dus şi la diferite efecte perverse în care subsidiile indirecte pentru cultură, materializate în deduceri de taxe şi impozite pentru companii, s-au transformat în subsidii mascate pentru sectorul privat şi metode eficiente de evaziune fiscală, avantajând astfel în măsură mult mai mare companiile decât sectorul cultural şi interesul public (Wu, 2003). 

În România, potrivit Legii Sponsorizării nr 32/1994, actorii economici care efectuează sponsorizări sau acte de mecenat în domeniul culturii scad din baza de calcul a impozitului pe profit datorat sumele aferente, în limita a cel mult 1% din cifra de afaceri şi 20% din impozitul pe profit datorat. De asemenea, cheltuielile de sponsorizare şi mecenat sunt deductibile în limita unei cote de 20% din baza de calcul.
2. SECTORUL PRIVAT 

Conform definiţiilor, patronajul reprezintă sprijinul material, financiar sau moral oferit de o companie unei organizaţii de interes social, fără a aştepta nimic in schimb. În acelaşi timp, sponsorizarea este definită ca sprijinul material oferit unui proiect, unei persoane, unui produs sau unei organizaţii în aşteptarea unui beneficiu direct. Asemănător, O’Hagan şi Harvey (2000) definesc sponsorizarea ca relaţia contractuală între o companie privată şi o organizaţie culturală prin care compania asigură resurse pecuniare sau de orice alt tip pentru sprijinerea unui eveniment cultural. În schimb, compania are dreptul la o serie de beneficii promoţionale ce ţin de asocierea cu evenimentul sponsorizat (cf. Legii sponsorizării).
 Pe de altă parte, filantropia (patronajul) reprezintă oferirea de sume de bani către organizaţii nonprofit fără existenţa unei legături directe între contribuţia oferită şi activitatea companiei. 

Din punct de vedere organizaţional, sponsorizarea corporatistă poate lua mai multe forme. Sponsorizarea, care poate lua forme directe sau poate fi mediată prin înfiinţarea de fundaţii, de către companii sau de către directorii executivi ai acestora, reprezintă o metodă frecventă de canalizare a fondurilor către diferite sectoare sociale. Conform studiului „Financing the Arts and Culture in the EU” (2006), susţinerea financiară din partea fundaţiilor bancare reprezintă o resursă importantă pentru mediul cultural în mai multe ţări mediteraneane. În Italia, în 2001, 40% dintre fondurile acestor fundaţii au fost îndreptate către insituţii şi activităţi culturale. În Cipru, Fundaţia Culturală a Băncii Ciprului, Centrul Cultural al Grupului Laiki şi Departamenul Cultural al Băncii Hellenic sunt cei mai mari finanţatori de proiecte culturale. 

3. MODELE DE PROMOVARE A SPONSORIZĂRII CULTURII ÎN UNIUNEA EUROPEANA
Deşi Marea Britanie
 şi-a făcut o tradiţie din implicarea companiilor în sectorul cultural, în ultimul timp s-a urmărit o mai mare implicare a persoanelor fizice. Începând din aprilie 2000, guvernul a introdus proiectul „Get Britain giving”. Pentru a încuraja sectorul privat, Ministerul de Finanţe a simplificat şi a îmbunătăţit regimul de taxare a donaţiilor către ONG, multe dintre acestea organizaţii culturale. 
În acelaşi timp, Arts Council England a înfiinţat Arts & Business, o organizaţie ce promovează beneficiile mutuale ce pot fi obţinute de pe urma unui parteneriat între companii şi instituţii culturale. Unul din programele acestei organizaţii este „New Partners investment programme” care urmăreşte dezvoltarea unor parteneriate sustenabile între companii si instituţii culturale şi care este direct finanţat de Departamentul de Cultură, Media şi Sport. 

În Belgia
,  sponsorizarea culturală este îndreptată în special înspre organizarea de concerte sau sprijinirea festivalurilor de muzică clasică sau a expoziţiile de artă. Sectorul privat nu este foarte atras de evenimentele inovative, experimentale, mici sau de amatori. 
Asociaţia „Promethea”, sprijinită de comunitatea franceză, este responsabilă de crearea unei punţi de legatură între lumea culturală şi cea economică. 
Sponsorizarea este cea mai întâlnită modalitate de creare a acestei legături. Asociaţia este vocea guvernului în privinţa întrebărilor legate de patronajul corporativ şi de sponsorizarea privată. În acelaşi timp, guvernul flamand a creat un nou instrument pentru protejarea industriilor culturale „CultuurInvest”, un model al colaborării dintre sectorul public şi cel privat. Fondul curent al acestei organizaţii este de 21.5 milioane euro, jumătate provenind de la PMV (Compania Flamanda de Stat) şi jumătate venind de la 7 parteneri strategici din sectorul privat, sub forma unui împrumut rambursabil pe 10 ani. Prin acest sistem se oferă organizaţiilor din industria creativă fonduri de trei tipuri: finanţare de proiecte (pe termen scurt şi finanţând proiecte specifice), creştere de capital (participare la capitalul organizaţiilor mai mari) şi împrumuturi (ca investiţii pe termen lung). 
Multe din instituţiile culturale olandeze au fost finanţate la început exclusiv de companii. Totuşi, până la sfârşitul celui de-al doilea război mondial, cea mai mare parte a acestora a început să primească subsidii de la stat. Spre sfârşitul secolului 20, implicarea crescută a companiilor în sectorul cultural a devenit necesară ca urmare a politicii de privatizare a muzeelor. 
Implicarea mediului privat în domeniul cultural ia în Olanda mai multe forme: fundaţii constituite atât de membrii familiei regale, cât şi de directorii companiilor şi care au în statutul de funcţionare obiective culturale specifice; friend’s schemes formate din voluntari ce acordă contribuţii, moşteniri, donaţii unei singure organizaţii culturale; sponsorizare privată (generează 50 milioane euro anual) reglementată prin Codul sponsorului cultural, care impune existenţa unui contract de sponsorizare şi îi interzice sponsorului influenţarea conţinutului activităţii organizaţiei sponsorizate; donaţii - sprijinite prin aşa-numita politică „culture of giving” a Ministerului Culturii – persoanele care acordă donaţii organizaţiilor culturale sunt scutite de taxele de donaţie sau moştenire şi pot obţine o reducere a impozitului corporatist şi mecenat sprijinit de Minister prin Cultural Mecaenate. În acelaşi timp mai multe bănci au deschis fonduri adresate culturii: Real Estate Culture Fund, Culture Fund (Triodos Bank), fondul creat de o sală de expoziţii împreună cu Ing Bank. 

Încă din anii ’90 s-a încercat o suplimentare a suportului financiar oferit de statul suedez organizaţiilor culturale. În ciuda unor încercari în acest sens, sponsorizarea nu a devenit o parte importantă a finanţării culturale, companiile fiind întrecute la capitolul implicarii în cultură de organizaţiile nonguvenamentale. Pentru sprijinirea acestui domeniu s-a constituit forumul „Culture and Business” (Kultur och näringsliv) menit să dezvolte bune practici de implicare a firmelor în cultură şi să genereze o mai mare contribuţie financiară a sectorului comercial.
Sponsorizarea culturii din perspectiva companiei 

Young şi Burlingame (1996) identifică trei modele principale ale filantropiei şi sponsorizării corporatiste în cultură, din perspectiva companiilor implicate în astfel de activităţi. 

1. modelul neoclasic al productivităţii corporatiste: principalul scop al filantropiei şi al activităţilor de sponsorizare îl reprezintă asigurarea profitului pe termen lung prin îmbunătăţirea moralului angajaţilor, a relaţiilor comunitare sau a imaginii publice. Mescon şi Tilson (1987) prezintă acest model axat pe avantajele companiei ca specific culturii filantropice şi de sponsorizarea din Statele Unite ale Americii. Principalele avantaje ţin de promovarea imaginii companiei şi de întărirea identităţii corporatiste. Prin asocierea numelui companiei cu o cauză culturală, aceasta întăreşte valorile companiei, precum şi sentimentul de apartenenţă a angajaţilor la această organizaţie. Pe plan extern, atributul de binefacător cultural adaugă o nouă dimensiune imaginii companiei, obţinând promovarea numelui organizaţiei şi accesul la anumite segmente de public, care nu au fost atinse de celelalte elemente ale submixului comunicaţional. 

2. modelul etic/altruist bazat pe o cultură a responsabilităţii sociale şi a comportamenului etic al actorilor sociali, inclusiv al firmelor. Responsabilitatea firmei pentru buna funcţionare a societăţii pare a reprezenta o motivaţie mai puternică pentru activităţile filantropice şi de sponsorizare în Europa decât în Statele Unite ale Americii în contextul accentului crescut pus pe statul bunăstării şi pe interdependenţa dintre diferiţii actori sociali (ex. Kirchberg, 1996). 

3. modelul politic defineşte ca principală motivaţie pentru sprijinirea culturii „apărarea puterii şi autonomiei companiei prin dezvoltarea de iniţiative private ca alternativă la creşterea autorităţii guvernamentale şi limitarea implicării guvernului în sistemul pieţei libere” (Young şi Burlingame, 1996:161). Cu alte cuvinte, instrumentul filantropiei şi al sponsorizării este utilizat pentru a limita intruziunea statului pe piaţa liberă pe de-o parte, dar şi pentru a legitimiza activitatea companiilor într-un mediu social din ce în ce mai critic pe de altă parte. Mai mult, Rectanus (2002) atrage atenţia asupra modului în care filantropia şi sponsorizarea culturală încearcă să legitimeze interesele corporatiste prin mutarea atenţiei de la rolul direct al corporaţiilor în producerea, promovarea şi mediarea unor anumite versiuni ale culturii. 
Actul sponsorizării proiectează imaginea unei entităţi instuţionale aflate în afara pieţei culturale când, în fapt, interesele corporatiste devin parte definitorie a ceea ce poate trece ca artă şi cultură într-o societate. 

AUSTRIA
Potrivit art. 15 para. 1 din Constituţia federală, domeniul culturii este în responsabilitatea administraţiilor provinciilor, inclusiv activităţile desfăşurate de teatre, cinematografe sau alte structuri care îşi desfăşoară activitatea în acest sector.

La nivel federal este organizată şi finanţată activitatea muzeelor naţionale, care găzduiesc colecţii de importanţă deosebită, Biblioteca Naţională sau alte instituţii ştiinţifice şi de artă.  

Delegarea de competenţă, prevăzută de art. 17 din Constituţia federală nu afectează poziţia administraţiei landurilor ori a organismelor private, acest lucru fiind deosebit de important în cazul acordării de subvenţii pentru susţinerea activităţilor culturale de orice fel.

Activităţile culturale se desfăşoară la multe niveluri şi îmbracă diverse forme
. Iniţiativele private sunt susţinute atât la nivelul municipalităţilor, cât şi la nivelul landurilor sau la nivel federal. Aceste activităţi diverse cuprind atât spectacole, cât şi şantiere arheologice sau protecţia/reconstituirea bunurilor culturale.     

Subvenţiile federale sunt acordate în conformitate cu art. 17 din Constituţia federală, pentru muzeele regionale, activităţile de cultură populară şi bibliotecile publice cu relevanţă la nivel naţional. Aceste subvenţii completează şi consolidează angajamentul indispensabil din partea landurilor şi municipalităţilor.

Instituţiile culturale, care se găsesc în responsabilitatea administraţiei centrale, cum sunt muzeele federale, Biblioteca naţională, teatrele federale sau Opera de stat din Viena, îşi desfăşoară în mod autonom politica organizatorică şi artistică. Toate acestea au legi speciale de organizare şi funcţionare în care este reglementat faptul că primesc fonduri de la bugetul de stat pentru desfăşurarea activităţilor de interes naţional - Legea privind muzeele naţionale (2002), Legea privind teatrele naţionale (1998), cu modificările ulterioare.
BULGARIA
Legea privind protejarea şi dezvoltarea culturii
 stabileşte principiile de bază şi priorităţile politicii culturale, precum şi cadrul-suport pentru finanţarea activităţilor de acest tip.

Potrivit art. 3, instituţiile culturale trebuie să implementeze activităţi de creare, diseminare şi prezervare a valorilor culturale (teatru, muzică, cinematografe, audio-video, literatură, traducere ficţiuni, dans, circ, arte plastice, arhitectură, design, folclor, inclusiv conservarea patrimoniului cultural-istoric.

Potrivit legii, aceste structuri se pot afla în subordinea statului, a autorităţilor publice locale, persoanelor fizice/juridice private sau pot funcţiona cu participare mixtă. Toate structurile de acest tip pot beneficia de subvenţii din partea statului pentru activităţile desfăşurate.

Un rol deosebit de important în domeniul finanţării culturii a revenit ONG-urilor, în mobilizarea societăţii pentru rezolvarea cu succes a problemelor de tranziţie din ultimii ani. Datele statistice
 au evidenţiat o participare tot mai mare la finanţarea activităţilor culturale
, până la declanşarea crizei financiare. 
Fundaţiile oferă trei forme principale de sprijin pentru artişti:

- activitate de scouting şi amenajarea de expoziţii, spectacole, concursuri şi casting-uri pentru tineri;
- crearea şi îmbunătăţirea condiţiilor de muncă şi a celor de formare profesională (facilităţi, ateliere, cursuri, etc.) - granturi pentru educaţie sau  specializare în străinătate.
Fondul naţional de cultură al Bulgariei a fost stabilit în conformitate cu capitolul 5 din Legea privind protecţia şi dezvoltarea culturii (1999), fiind iniţiat şi susţinut de către ministrul culturii.

Fondul a fost înfiinţat pentru a sprijini dezvoltarea culturii prin colectarea, administrarea şi cheltuirea resurselor desemnate să efectueze politica naţională în domeniul culturii. Structurat în funcţie de obiectivele fundamentale pentru protecţia şi dezvoltarea culturii, Fondul este administrat de un consiliu de administraţie.

Solicitanţii eligibili pentru a primi sprijin financiar sunt entităţile publice (de stat şi municipale), precum şi organizaţiile culturale private. Până în anul 2006, fondul s-a concentrat pe finanţarea alternativă a activităţilor semnificative din domeniul culturii în programe ca: 

- programul pentru sprijinirea cercetării şi conservării patrimoniului cultural imobil;

- sprijinirea literaturii critice în domeniul artelor şi a studiilor culturale din domeniul istoriei artelor, teatru, muzicologie, cinematografie, alte studii culturale; prioritatea este de a sprijini noua cercetare bulgar în aceste domenii;
           - sprijinirea presei scrise şi a periodicelor culturale;

- acordarea de burse pentru tinerele talente;

 - program de granturi pentru susţinerea spectacolelor de circ şi burse de cercetare pentru arta circului în străinătate;

  - programul de subvenţii pentru conservarea şi popularizarea folclorului bulgar autentic, precum şi a muzicii contemporane; 

- programul pentru sprijinirea de expoziţii şi promovarea artelor bulgare în străinătate;

  - fondul pentru susţinerea debuturilor pentru producătorii de teatru;

  - programul de integrare culturală şi etnică legat de studiul folclorului autentic al diferitelor grupuri etnice;

- programul pentru susţinerea de traduceri din literatura bulgară în diferite limbi europene.
CEHIA
 Legea nr. 218/2000 privind finanţarea de la bugetul de stat şi Legea nr. 203/2006
 reglementează acordarea subvenţiilor de stat pentru instituţiile culturale aflate în subordinea Ministerului Culturii
. Acestea se pot acorda instituţiilor care oferă servicii culturale publice, care prezintă patrimoniul cultural artistic şi celor care au ca atribuţii prelucrarea, protecţia, conservarea patrimoniului cultural, precum şi diseminarea de informaţii pentru a satisface nevoile educaţionale ale publicului. Ministerul
 decide căror instituţii le acordă subvenţii şi asupra sumelor necesare
.

În anul 2010 guvernul ceh a elaborat concepţia referitoare la susţinerea şi dezvoltarea industriei cinematografice
, crearea unui sistem de finanţare nou şi crearea bazelor legale pentru realizarea acestor obiective
, precum şi un plan referitor la digitalizarea operelor cinematografice pe perioada 2011-2016.

În anul 2011 a fost adoptat de către Parlament un amendament la Legea privind Televiziunea Cehă, care a făcut posibilă asigurarea unor alte  surse de finanţare a Fondului, din veniturile obţinute de televiziune cehă din publicitate. 

În luna decembrie 2012, Parlamentul ceh a reuşit să adopte modificările la Legea cinematografiei prin care, pentru prima dată, canalele de televiziune private vor contribui la Fondul ceh pentru cinematograf, contribuţia lor fiind estimată la aproximativ 6 milioane euro, ceea ce reprezenta jumătate din bugetul anual al Fondului. Conform legii, televiziunile private contribuie cu 2% din veniturile obţinute de acestea din publicitate, iar banii vor fi destinaţi producerii noilor filme. Schimbarea a fost determinată, în parte, de limitarea timpului pentru publicitate din cadrul televiziunii publice naţionale.
ESTONIA

Legea privind instituţiile care desfăşoară activităţi culturale (2003)
, reglementează activitatea instituţiilor care au ca obiect de activitate „arta spectacolului”, care funcţionează ca agenţii de stat administrate de Ministerul Culturii
, ca agenţii guvernamentale locale, aflate în subordinea autorităţilor municipale sau ca fundaţii înfiinţate de stat sau cu participarea statului. De asemenea, legea reglementează şi activitatea instituţiilor înfiinţate de persoanele juridice de drept privat, care nu fac parte din categoria anterioară.

O instituţie de artă trebuie să aibă un statut care să reglementeze funcţiile sale, drepturile şi obligaţiile, structura instituţiei, forma de conducere, precum şi alte dispoziţii privind organizarea instituţiei. Statutul unei instituţii de stat se întocmeşte de către ministrul culturii, iar statutul unei agenţii locale de către consiliul municipal. În cazul fundaţiilor, acestea sunt obligate să informeze Ministerul Culturii, în 10 zile de la înfiinţare, despre statutul şi forma de activitate alese.

 
Conform legii, planul de dezvoltare a instituţiei trebuie să fie conceput pe o durată de minim 4 ani. Acesta stabileşte misiunea şi obiectivele instituţiei, activităţile şi mijloacele planificate pentru îndeplinirea misiunii. Procedura pentru întocmirea şi modificarea unui plan de dezvoltare sunt prevăzute în statutul sau actul constitutiv al instituţiei de artă.

Atât instituţiile aflate în subordinea autorităţilor locale, cât şi fundaţiile sau societăţile private prezintă planul de dezvoltare Ministerului Culturii, dacă instituţia se încadrează în programul de subvenţii acordate de la bugetul de stat.  Instituţiile de artă sunt independente în alegerea repertoriului. Spectacolele, concertele, precum şi celelalte activităţi sunt planificate pentru fiecare an calendaristic, servind ca bază pentru întocmirea programului lunar.

Conform legii, o instituţie de cultură are un buget propriu. În buget trebuie menţionate cheltuielile planificate şi sursele de acoperire a acestor cheltuieli.


Sursele
 pentru acoperirea cheltuielilor unei instituţii de cultură sunt următoarele:

- veniturile obţinute din vânzarea de bilete;

- veniturile obţinute din activitatea economică care sprijină domeniul principal de activitate;

- donaţii şi alte venituri;

- subvenţii de la bugetul municipal;

- subvenţii de la bugetul de stat.

Valoarea subvenţiei care urmează să fie acordată se stabileşte în bugetul de stat pentru anul respectiv. Valoarea subvenţiei acordate pentru o instituţie de artă ce funcţionează ca agenţie locală se stabileşte de consiliul municipal.

Instituţiile private pot primi subvenţii de la bugetul de stat prin Ministerul Culturii, pe baza unei cereri în conformitate cu procedura prevăzută în lege.

Subvenţia se acordă pentru un spectacol sau concert. Aceasta compensează diferenţa dintre costul real al serviciului oferit spectatorului/vizitatorului şi preţul estimat al biletului. Subvenţiile se acordă pe baza numărului de spectatori şi numărul de producţii noi sau concerte comandate de către Ministerul Culturii, acesta suportând costurile care decurg din remunerarea salariaţilor. În acest caz, preţul biletului se calculează în funcţie de sediul instituţiei de cultură şi pe baza datelor Biroului de statistică cu privire la venitul mediu al locuitorilor şi principalele grupuri-ţintă vizate ca spectatori. Acordarea de subvenţii mai are la bază şi impactul mediatic al instituţiei de cultură respective.
FINLANDA
Aspectele economice legate de instituţiile culturale sunt reglementate de Legea nr. 730/1992 a teatrelor şi orchestrelor, care defineşte condiţiile de finanţare şi primirea de subvenţii şi de Legea nr. 1705/2009 privind finanţarea educaţiei şi culturii
.  

Teatrele, orchestrele şi celelalte instituţii culturale aparţin municipalităţilor, persoanelor fizice/juridice private sau fundaţiilor. Acestea trebuie să desfăşoare o activitate regulată şi să aibă cel puţin un angajat cu contract de muncă pe durată nedeterminată, care să aibă studii de specialitate pentru desfăşurarea unei activităţi de profil.

Toate instituţiile de profil trebuie să aibă un plan de activitate şi de finanţare.  Teatrele de stat şi celelalte instituţii culturale importante sunt eligibile pentru a primi subvenţii de la bugetul de stat. Factorul de decizie este Ministerul Educaţiei şi Culturii
, care stabileşte bugetul pentru subvenţii
. Sumele sunt acordate în funcţie de importanţa instituţiei, de natura proiectului cultural, de numărul de persoane angajate în realizarea acestuia. Independent de sumele alocate de la bugetul de stat, instituţiile culturale
 pot primi subvenţii din partea autorităţilor locale.
Potrivit legii, instituţiile culturale au obligaţia de a respecta o serie de condiţii de funcţionare economică, dar nu sunt închise în cazul în care nu obţin profit.

În 2013, pentru finanțarea culturii au fost alocate 434 de milioane de euro. de la bugetul de stat. Finanțarea statului în domeniul culturii revine în cea mai mare parte Ministerului Educației și Culturii. Cele mai multe dintre sumele alocate pentru cultură sunt direcționate spre instituțiile naționale de cultură şi artă și municipalități
. O parte  substanțială din sprijinul financiar acordat de către Ministerul Educaţiei şi Culturii provine din veniturile loteriei naționale finlandeze
.

În plus, finanțarea pentru cultură este obţinută şi de la Uniunea Europeană și Fondurile nordice, precum și din alte programe.

Creativitatea este promovată prin intermediul unei scheme de acordare de granturi pentru artişti ce include granturile acordate de către consiliile de arte și remunerarea acestora pentru drepturilor de autor distribuite de organizațiile în domeniul drepturilor de autor.
FRANŢA

Pentru anul 2013, bugetul alocat culturii este de 7,36 miliarde de euro, din care 3,5 miliarde de euro pentru Ministerul Culturii. Finanţarea publică
 este de 3,7 miliarde de euro – sumă ce implică şi alte ministere
 plus 876 milioane euro din taxe.
 În Franţa metropolitană, cheltuielile culturale ale autorităţilor locale
 sunt la un nivel similar - 4,3 miliarde de euro pentru municipiile cu mai mult de 10.000 de locuitori, 280 de milioane de euro pentru instituţiile aflate în subordinea autorităţilor locale, 1,29 miliarde de euro pentru departamente şi 556 de milioane de euro pentru regiuni
.
Potrivit documentelor prezentate de Ministerul Culturii şi Comunicării
, subvenţiile de la bugetul de stat se acordă pentru următoarele domenii: 

- patrimoniul arheologic şi istoric, care cuprinde monumente arhitectonice, muzee, arhive, cărţi şi biblioteci, patrimoniul cinematografic şi lingvistic, achiziţionarea şi îmbogăţirea colecţiilor publice;

- creaţie, care înglobează crearea şi difuzarea de producţii din categoria arta spectacolului, crearea şi difuzarea produselor artelor vizuale şi literaturii, economia  profesiilor şi industriilor culturale; 

- transmiterea de cunoştinţe şi democratizarea culturii, cuprinzând finanţarea instituţiilor de învăţământ superior şi de formare profesională, cele de arte şi de educaţie culturală, desfăşurarea de acţiuni specifice în beneficiul public, politicile teritoriale şi internaţionale;

- cercetarea culturală, etc.
În iulie 2009, şase grupuri de lucru compuse din reprezentanţi ai statului,  profesionişti ai artelor, ai organizaţiilor lor reprezentative şi autorităţilor locale, au identificat domeniile de reformă în domeniul subvenţionării culturii, care pot fi rezumate în trei direcţii principale:

- modificarea criteriilor de intervenţie a statului în actul cultural, în special în ceea ce priveşte distribuţia lui geografică; 

- îmbunătăţirea modalităţilor de producţie şi de difuzare a operelor create prin dezvoltarea legăturii între sectorul public şi cel privat, prin crearea de noi surse de finanţare, precum şi profesionalizarea continuă a companiilor de divertisment;

- sprijinirea creaţiei artistice şi clarificarea criteriilor de intervenţie a statului în acest domeniu.

Scopul este de a ajunge în termen de trei ani la o politică de intervenţie a statului mai precisă şi mai bine articulată, în colaborare cu autorităţile locale, o creştere a răspândirii spectacolelor, reducerea pierderilor economice şi angajarea profesioniştilor în domeniu.
În ce priveşte cinematografia, în capitolul IV al Codului cinema-ului şi imaginii animate se face referire la dispoziţiile financiare şi contabile, menţionându-se în art. L.114-1 că resursele Centrului naţional al cinematografului şi imaginii animate provin din taxe, prelevări şi alte produse precum cotizaţii profesionale sau cote părţi din sumele vărsate la registrele cinema şi audiovizuale, la acordarea vizelor de exploatare, din sancţiunile aplicate, din rambursarea unor avansuri şi împrumuturi acordate, din credite, subvenţii ale statului sau ale colectivităţilor locale etc. CNCIA va prezenta un raport anual referitor la situaţia financiară şi la utilizarea sumelor de care a dispus.  Capitolul V precizează sumele percepute de CNCIA prin aplicarea taxei de 10,72 % din preţul de intrare în sediile de prezentare a spectacolelor cinematografice, mărită pentru anume spectacole, respectînd prevederile articolului L. 115-2-3; taxei aplicate editorilor şi distribuitorilor de servicii de televiziune, conform condiţiilor prevăzute în art. L. 115-6-7. Articolul L.115-9 precizeză modul de calcul al taxei: pentru editorii serviciilor de televiziune  aplicându-se rata de 5,5% fracţiunii sumelor  vărsate  şi încasărilor anuale, fără TVA, aferente fiecărui serviciu care exced 11000000 milioane euro, pragul fiind de 16000000 euro pentru editorii serviciilor de televiziune  care nu beneficiază de resurse procurate prin difuzarea mesajelor publicitare. Nivelul taxei este redus cu 50% pentru societatea naţională de program France Televisions şi cele din teritoriile Outremer. Pentru distribuitorii serviciilor, taxa este calculată aplicând  fracţiunii fiecărei părţi a nivelului de încasări anuale, fără TVA, care exced 10000000 euro taxa de:  a) 0,5 % pentru o fracţiune superioară a 10 000 000 € şi inferioară sau egală sumei de  250 000 000 € ; b) 2,10 % pentru o fracţiune superioară a 250 000 000 € şi inferioară sau egală sumei de 500 000 000 €; c) 2,80 % pentru o fracţiune superioară a 500 000 000 € şi inferioară sau egală sumei de  750 000 000 € ; d) 3,50 % pentru o fracţiune superioară a 750 000 000 €. Articolul L.115-10-11 descriu modalităţile de achitare şi de înregistrare, pe baza unei declaraţii, a editorilor şi distribuitorilor de servicii de televiziune.
 În articolul L.115-14 se face referire la cotizaţiile profesionale ale producătorilor de opere cinematografice fixată la 0,58 % din încasările, fără TVA, provenind din cesionarea drepturilor de exploatare a operelor, în sectorul comercial sau noncomercial, pe toate suporturile peliculare, magnetice, optice, digitale şi prin toate procedeele de comunicare electronică.  
Cotizaţiile întreprinderilor de distribuţie a operelor cinematografice fixată la 0,58 % din încasări, fără TVA, provenind din cesionarea drepturilor de exploatare a operelor, în sectorul comercial sau noncomercial, a operelor cinematografice. Ea este mai ridicată, de 0,68%, pentru distribuirea unor materiale pornografice sau cu caracter de incitare la violenţă. Cotizaţiile plătite de întreprinderile exportatoare de opere cinematografice sunt fixate trimestrial la nivelul de 0,55 % din cifra de afaceri, fără TVA. Cotizaţiile plătite de cei ce exploatează instituţiile de spectacol cinematografic sunt fixate la 0,232 % din preţul biletelor de intrare în sensul art. L. Modul de colectare şi control, precum şi majorările aplicate în caz de nerespectare a condiţiilor legale de plată a  acestor taxe şi cotizaţii sunt precizate în articolele L.115-16-17-18-19. Conform prevederilor, sancţiunile înscrise în articolele L. 115-19 şi L. 115-20 nu pot fi aplicate decât după expirarea termenului de 30 de zile de la notificare.
Capitolul VI se referă la alte taxe şi prelevări printre care taxa pe vânzări şi locaţii de videograme destinate utilizării private a publicului şi pe operaţiunile asimilate, pe beneficiile industriale şi comerciale rezultate din operaţiuni efectuate cu opere cinematografice sau vizuale din categorii speciale. 

În Titlul III se face referire la sprijinul financiar acordat de colectivităţile teritoriale, precizându-se în L. 321-1 că subvenţiile acordate instituţiilor de spectacol cinematografic sunt precizate în Codul general al colectivităţilor teritoriale, articolele L. 2251-4, L. 3232-4. Conform articolului L. 4211-1 din Codul general al colectivităţilor teritoriale, regiunile pot să atribuie aceste subvenţii în aceleaşi condiţii ca şi departamentele.

În Titlul III se face referire la stimulentele fiscale care pot fi acordate, cu referire la creditul fiscal pentru cheltuieli în producţia operelor cinematografice sau audiovizuale reglementat în Codul general al impozitelor, pentru comercializarea programelor şi formatelor audiovizuale, reglementat de articles 220 W şi 220 duodecies din Codul general al impozitelor, pentru cheltuielile efectuate pentru creaţia jocurilor video prevăzute în articolele 220 X şi 220 terdecies din Codul general al impozitelor, pentru producţia executivă în Franţa a operelor cinematografice şi audiovizuale străine conform articolelor 220 Z bis şi 220 quaterdecies din Codul general al impozitelor.
Prevederile din Capitolul II, art. L. 332-1- 3 se referă la finanţarea în capitală a operelor cinematografice sau audiovizuale care se realizează conform articolelor 238 bis HE din Codul general al impozitelor. Prevederi speciale au teritoriile outremer.

În capitolul IV, art. L. 334-1- se face referire la aplicarea TVA cu o reducere de 10% pe drepturile de intrare în sălile de cinema, oricare ar fi natura suportului operelor sau documentelor audiovizuale prezentate, conform art. 279  din Codul general al impozitelor. Aplicarea TVA cu o reducere de 10% pe cesionarea drepturilor pe operele cinematografice se face conform aceluiaşi articol din  Codul general al impozitelor.

În capitolul V, art. L. 335-1 se face referire la contribuţia economică teritorială care se realizează prin exonerarea de plata cotizaţiei funciare, TVA, pentru întreprinderile de spectacol cinematografic, conform art. 1464, 1586 din Codul general al impozitelor. 

Guvernul francez ia în considerare introducerea unei taxe de 1% pe vânzarea smartphone-urilor şi a tabletelor, pentru a ajuta la finanţa industria de film, muzică şi imagine
. Propunerea estimează că în acest fel s-ar aduna la buget circa 86 de milioane de euro anual. Proiectul se bazează pe aşa numita “politică a excepţiei culturale”, care este menit să protejeze cultura de forţa marketingului şi competiţia străină. “Taxa pentru cultură” ar putea fi inclusă în propunerea de buget care va fi trimisă în Parlament, în luna septembrie 2013.
GERMANIA
Nu există o lege la nivel federal privind finanţarea instituţiilor de cultură dar există la nivelul Landurilor prevederi în acest sens.

O vastă reţea de structuri intermediare
 îşi desfăşoară activitatea între stat şi instituţiile culturale, contribuind la menţinerea pluralismului vieţii culturale şi finanţării acestuia
. 
De exemplu, Consiliul Artelor / Bundeskulturstiftung
 care reuneşte peste 200 de organizaţii naţionale de artişti, din industria de cultură, structuri educaţionale şi actori culturali,  joacă un rol important, fiind principala structură de lobby în domeniul artelor, recomandând guvernului şi parlamentului adoptarea de măsuri legislative specifice
. Organisme similare există în majoritatea landurilor
 şi în unele oraşe mai mari. 

Infrastructura artistică a Germaniei este relativ bogată. Acest lucru explică   cifrele de prezenţă în instituţii culturale importante, de exemplu, peste 100 de milioane de vizitatori de muzee/an, 19 milioane de spectatori de teatru/an, 7,5
milioane de utilizatori de biblioteci publice, peste 900 de mii de studenţi în şcolile de muzică
.
GRECIA

Art. 33 din Decretul prezidenţial nr.191/2003 prevede că Departamentul de festivaluri culturale şi evenimente din cadrul Ministerului Culturii şi Turismului are responsabilitatea de a propune, stabili şi monitoriza contractele-program ale autorităţilor locale, entităţilor private şi publice, concepute pentru organizarea spectacolelor şi festivalurilor
.
Nu există nici un act legislativ specific, unic şi cuprinzător, care să reglementeze termenii şi condiţiile de organizare şi funcţionare a organizaţiilor publice (fundaţii, entităţi publice, entităţile private, institute, etc.) implicate în organizarea de spectacole şi concerte.

Organizaţiile implicate inter alias în spectacole şi concerte, sunt următoarele:

- Teatrul Naţional (Legea nr. 2273/1994):

- Teatrul Naţional din Grecia de Nord (Legea 2273/1994)

- Opera Naţională (Legea 2273/1994)

- Orchestra naţională de muzică greacă (Legea 2273/1994)

- Organizaţia educaţionale şi culturală din Grecia (Camerata) (Legea  2273/1994)

 - Organizaţia „Atena Concert Hall” (Legea 7431/1981)

- Organizaţia „Salonic Concert Hall” (Legea 2121/1993)

- Orchestra de stat din Atena

- Filarmonica de stat din Salonic

- Festivalul Greciei (Legea 2636/1998)
ITALIA
Potrivit Legii nr. 163/1985, a fost creat Fondul Unic pentru Spectacole
 şi s-au stabilit modalităţile de alocare a unor sume de la bugetul de stat pentru subvenţionarea instituţiilor culturale, ale căror activităţi se desfăşoară în ţară sau străinătate (spectacole de operă, muzică corală, dans, concerte)
. 

Aceste sume sunt colectate din taxe şi impozite: 60% din procentul de 6,17% reţinut drept taxa din domeniul audiovizualului, 60% din procentul de 2% din venitul brut al companiei de radio-televiziune RAI, 66% din cota de 6% reţinută drept taxă pentru organizatorii de spectacole şi pariuri sportive, etc.

De finanţarea menţionată beneficiază toate instituţiile culturale autonome, recunoscute, conform legii, ca instituţii de interes naţional, precum teatrele din Bologna, Florenţa, Geneva, Napoli, Palermo, Roma, Torino, Trieste, Venezia, Verona, la care se adaugă teatrul „Scala” din Milano.

 
Veniturile acestor organisme autonome şi instituţii care îşi desfăşoară activitatea în domeniul artei, se compun din:

a) subvenţii de stat, regionale şi alocate de administraţia publică locală;

b) contribuţii private ale persoanelor fizice/juridice;

c) venituri obţinute din gestionara activelor;

d) orice alte venituri proprii. 

Conform legii, sunt încadrate în categoria „teatrelor tradiţionale”, alte instituţii culturale, care organizează concerte: „Petruzzelli” din Bari, „Grande” din Brescia, „Massimo Bellini” din Catania, „Verdi” din Pisa, „Angelicum” din Milano, „Sinfonica Siciliana” din Palermo, „Simfonia” San Remo şi altele. 

Direcţia generală pentru spectacole îndeplineşte funcţiile şi sarcinile legate de "activităţile live, cu referire la muzică, dans, teatru, spectacole de circ circuri şi turnee de spectacole”
. Această structură îşi îndeplineşte atribuţiile în baza prevederilor Decretului legislativ nr. 279/1997, cu modificările ulterioare, fiind finanţată de la bugetul de stat. Potrivit legii dispune de fonduri pe care poate să le acorde instituţiilor culturale care desfăşoară activităţi de interes public în domeniu.

Decretul ministerial din 22 februarie 2013 referitor la cotele televiziunii pentru investiții în favoarea cinematografiei italiene prevede obligaţia difuzorilor de a investi astfel încât RAI să dea 3,6% din încasările anuale pentru producţia, finanţarea, cumpărarea operelor cinematografice italiene originale, iar pentru alţi difuzori doar 3,2% din cifra de afaceri. Decretul prevede ca 1,3% din timpul de antenă al RAI să fie rezervat proiecţiei creaţiilor italiene netematice şi 4% celor tematice; ceilalti difuzori au obligaţia de a da 1% pentru creaţiile netematice şi 3% pentru creaţiile cu mari teme. Aplicarea acestor cote se face în virtutea obligaţiei de investiţie şi programare a operelor europene, deja prevăzută de legislaţia comunitară şi natională. Măsura prevede o aplicare progresivă a acestor cote până la 1 iulie 2013, pentru programare o aplicare progresivă în termen de 30 luni şi 18 luni pentru investiţii. La finalul perioadei se va verifica aplicarea acestor măsuri, actualizate în funcție de situația pieței.  

De asemenea, pentru fiecare an financiar, va fi stabilit, prin decret ministerial, cuantumul sprijinului financiar pentru proiectele pentru care se va depune cererea de finanţare
.
LITUANIA
Legea nr. 2257/2004 privind teatrele şi concertele reglementează desfăşurarea activităţilor de acest gen, stabilind organismele abilitate să desfăşoare activităţi în domeniu, condiţiile de muncă, caracteristicile de securitate socială aplicate artiştilor şi finanţarea spectacolelor.

Teatrele şi instituţiile de concerte sunt clasificate după importanţă, în naţionale şi municipale, toate fiind instituţii de stat. 

Teatrele de stat sunt organisme publice, bugetare, fiind finanţate de consiliile municipale, din fonduri proprii şi acordate de Ministerul Culturii
.

Instituţiile de interes naţional, Teatrul Naţional şi Filarmonica sunt finanţate de la bugetul de stat. Programul de activitate este stabilit de Guvern, având ca sarcini prezentarea marilor opere naţionale, promovarea şi dezvoltarea culturii lituaniene, precum şi a valorilor statului
.

O entitate juridică culturală este recunoscută de către organismul abilitat din subordinea Guvernului, în cazul în care îndeplineşte următoarele condiţii:

-  dispune de un repertoriu;

- angajaţii interpreţi sau executanţi sunt profesionişti cu studii profesionale sau au competenţe profesionale în arta spectacolului;

- dispun de condiţii tehnico-organizatorice pentru organizarea de activităţi profesioniste (spaţii adecvate, personal administrativ).

Potrivit art. 7 al legii, teatrele şi instituţiile de concert de importanţă naţională sunt finanţate în întregime de la bugetul de stat. Instituţiile aflate în subordinea municipalităţilor dispun de subvenţii de la bugetul de stat, în funcţie de programele de creaţie artistică propuse, dar o parte a activităţilor este finanţată din resurse proprii (sume obţinute din vânzarea de bilete, reclame, etc)
. 
MAREA BRITANIE

Finanţarea
 instituţiilor culturale
 reprezintă o prioritate la nivelul Guvernului
. 

De asemenea, executivul are un rol important şi strategic în subvenţionarea industriei filmului din Marea Britanie. Prin intermediul Consiliului de Film
 se alocă stimulente fiscale, în special în domeniul producţiei, care joacă un rol important în supravieţuirea industriei de profil
. 

În domeniul teatrului, se acordă subvenţii
 pentru companiile de teatru din Anglia, Irlanda de Nord
, Scoţia
 şi Ţara Galilor
.

Statisticile evidenţiază faptul că, până în anul 2008, Consiliul  pentru artă
 acorda subvenţii de 121 milioane lire/an, care aveau un impact de 2,6 miliarde de lire prin ocuparea forţei de muncă, achiziţii, vizitatori/spectatori şi cheltuielile turistice. Industria de teatru, de exemplu, achită 100 de milioane de lire/an doar din TVA, la aceasta adăugându-se sumele obţinute pentru 25 de milioane de bilete vândute/an, ceea ce înseamnă o contribuţie reală de aproximativ 3,7 miliarde de lire
.
Nu în ultimul rând trebuie menţionat rolul Loteriei britanice
 în promovarea activităţilor culturale
 şi susţinerea financiară a instituţiilor de cultură
.
POLONIA
Activităţile culturale
 ce implică creaţia, diseminarea şi protecţia operelor de artă sunt reglementate de Legea din 25 octombrie 1991 privind organizarea şi conducerea activităţilor culturale, modificată în 2012.
Legea stabileşte principiile generale privind organizarea instituţiilor 
culturale, cum sunt: teatre, filarmonici, orchestre, cinematografe, muzee, librării. 

Activităţile culturale se desfăşoară sub patronajul Guvernului
. Ministerele
, celelalte structuri de stat şi consiliile locale, care organizează activităţi culturale, pot înfiinţa instituţii culturale publice. Acestea îşi desfăşoară activitatea în baza altor prevederi legale (norme interne, regulamente), stabilite de organizator. Autoritatea care înfiinţează instituţia culturală are şi dreptul de a acorda subvenţii pentru funcţionarea ei
.
Trebuie menţionată şi activitatea de sponsorizare a culturii de către mediul privat prin intermediul unui Cod de sponsorizare ce nu are caracter legal dar conţine un set de prevederi privind modalităţile de finanţare a instituţiilor culturale.
PORTUGALIA
Prin Decretul-lege nr. 225/2006
, sunt stabilite atribuţiile Ministerului Culturii şi precizate activităţile finanţate de la bugetul de stat
: consolidarea sprijinului public pentru creaţia, producţia şi difuzarea artelor şi pentru dezvoltarea de noi audienţe; crearea de noi reţele culturale, pentru corectarea asimetriilor regionale; consolidarea organismelor artistice de producţie, pentru promovarea patrimoniului cultural şi a artiştilor portughezi; sprijinirea creaţiei artistice inovatoare, cuplate cu măsuri de stimulare a artei; promovarea parteneriatelor în domeniu pentru internaţionalizarea culturii portugheze
.

Toate instituţiile culturale se află în subordinea Ministerului Culturii
. De exemplu, OPART, o instituţie de producţie artistică răspunde de activitatea Operei naţionale şi a Companiei naţionale de balet. Acesta are un regim similar cu al celorlalte instituţii publice, dar regulamentul de funcţionare propriu este stabilit de Consiliul directorilor.
SLOVACIA
Potrivit Legii nr. 96/1991 privind evenimentele culturale publice
, cu modificările ulterioare, în această categorie sunt incluse producţiile de teatru, film şi din audiovizual;  concertele de muzică şi dans; expoziţiile de artă, lucrările de artă aplicată şi de artă populară; festivalurile şi turneele; alte evenimente de divertisment. În sensul legii, sunt considerate evenimente deschise pentru public şi producţiile artistice, spectacolele de circ şi vodevil
.

Teatrele sunt în subordinea Ministerului Culturii
 sau autorităţilor locale. Ministerul are competenţa de a înfiinţa sau închide teatrele de stat; poate implementa conceptele în baza cărora îşi desfăşoară activitatea teatrele; finanţează de la bugetul de stat o serie de activităţi, atunci când este cazul; verifică balanţa de plăţi. 

Persoanele fizice/juridice pot înfiinţa instituţii culturale profesioniste sau de amatori, fiind obligate să informeze în 15 zile Ministerul Culturii despre acest lucru. Teatrele de amatori sunt considerate instituţii culturale în care actorii nu sunt retribuiţi, conform art. 8 din lege.  

Remuneraţia artiştilor independenţi de teatru, care desfăşoară activităţi specifice, pe baza unui contract încheiat în conformitate cu un regulament special, este stabilită conform prevederilor acestui regulament. Artiştii care îşi desfăşoară activitatea conform raporturilor de muncă stabilite de Codul muncii sunt remuneraţi conform legii.

Domeniile prioritare de finanţare a artei muzicale sunt următoarele
:
- proiecte care sprijină lucrări compuse de compozitori slovaci - prin concerte, expoziţii, festivaluri sau proiecte de înregistrări audio, în toate genurile de muzică;
- concerte live;
- educaţie pentru muzică şi prin muzică;
- reprezentare externă şi cooperare prin proiecte cu o dimensiune internaţională, axate în special pe cooperarea cu statele membre UE;

- tipărirea de publicaţii periodice şi non-periodice.

Finanţele publice sunt alocate pentru activităţi artistice printr-un sistem de granturi, care finanţează instituţiile de artă şi categoria artiştilor. Sunt finanţate, de asemenea, organizarea de evenimente de artă la nivel local, regional sau transnaţional, de exemplu, Festivalul de muzică de la Bratislava organizat de către Centrul pentru Muzică, autorizat de către Ministerul Culturii. 

De asemenea, Legea nr.13/1993 privind Fondurile pentru Artă a stabilit înfiinţarea de fonduri speciale şi alocarea subvenţiilor pentru cultură. Concepţia de bază privind sumele/contribuţiile alocate artelor - Fondul de arte vizuale, Fondul pentru muzică, Fondul literar, etc. - a fost transpusă în Legea privind drepturile de autor  nr. 618/2003, cu modificările ulterioare. 
BIBLIOGRAFIE
Caesar, P. (1987) “Cause-Related Marketing. The New Face of Corporate Philantrophy”, Non-profit World, 5(4):21-24 ;
Cummings, M. C. şi Katz, R. S. (eds.) (1987), The Patron State - Governments and the Arts in Europe, North America, and Japan, Oxford University Press, Oxford; 

European Parliament., Committee on Culture and Education (2006) Financing the Arts and Culture in the European Union [Online] Disponibil la: http://www.europarl.europa.eu/activities/expert/eStudies. do?language=EN; 

Kirchberg, V. (1996) “Emerging Corporate Arts Support: Potsdam, Eastern Germany”, in Martorella (ed.), Art and Business: An International Perspective on Sponsorship, pp. 119–130;
Mescon, T. and Tilson, D. (1987) “Corporate Philanthropy: A Strategic Approach to the Bottom- Line”. California Management Review XXIX (winter): 49–61;
O’Hagan, J şi Harvey, D (2000) ‘Why Do Companies Sponsor Arts Events? Some Evidence and a Proposed Classification’, Journal of Cultural Economics, 24: 205-224;
Ploeg van der, F. (2002) “In Art We Trust”, De Economist, Nr. 4, 333-362;
Ploeg van der, F. (2005) “The Making of Cultural Policy: a European Perspective”, CESifo Working Paper, No. 1524 ;
Rectanus, M. W. (2002) Culture Incorporated: Museums, Artists, and Corporate Sponsorships, Minneapolis/ London: University of Minnesota Press ;
Turgeon, N. şi Colbert, F. (1992) “The Decision Process Involved in Corporate Sponsorship for the Arts”, Journal of Cultural Economics, 16:1; 

Young, D. and Burlingame, D. (1996) “Paradigm Lost: Research toward a New Understanding of Corporate Philanthropy”, in Burlingame and Young (eds.), Corporate Philanthropy at the Crossroads, pp. 158–176;
Wu, C. (2003) Privatising culture: Corporate art intervention since the 1980s. London & New York: Verso;
Florentina Rădulescu, Reglementări în domeniul cinematografiei la nivelul Uniunii Europene, în Republica Cehă, Franţa, Italia , DSDL, 2013;

Dan Alexandreanu, Finanţarea activităţilor culturale într-o serie de state membre ale Uniunii Europene, DSDL, 2011.
� � HYPERLINK "http://www.culturadata.ro/en/PDF-uri/Studiul_de_fundamentare_POSC.pdf" ��http://www.culturadata.ro/en/PDF-uri/Studiul_de_fundamentare_POSC.pdf�


� http://eu2012.dk/en/NewsList/Februar/Week-9/Team-Culture


� http://www.presseurop.eu/en/content/article/3877681-europe-s-culture-danger


� http://www.ccp.si/english/izpis.php?id=1134


� � HYPERLINK "http://ec.europa.eu/culture/key-documents/doc/studies/final_report_SF_en.pdf" ��http://ec.europa.eu/culture/key-documents/doc/studies/final_report_SF_en.pdf�





� http://www.culturadata.ro/PDF-uri/Sponsorizarea_in_Cultura_o_Perspectiva_Comparata.pdf


� http://ec.europa.eu/research/index.cfm?pg=dg


�http://www.labforculture.org/en/home/contents/floating-pages/articles/sponsorship-and-alternative-financing-for-culture


� http://www.europarl.europa.eu/activities/expert/eStudies. do?language=EN


� http://www.klamer.nl/docs/kmp.pdf


� http://www.kulturdokumentation.org/download/Cultural-policy-landscapes.pdf


�http://ec.europa.eu/culture/key-documents/contribution-of-culture-to-local-and-regional-development_en.htm


� � HYPERLINK "http://www.policiesforculture.org/dld/PfC_LVarbanova_FinancingSEE.pdf" ��http://www.policiesforculture.org/dld/PfC_LVarbanova_FinancingSEE.pdf�


� � HYPERLINK "https://www.european-lotteries.org/.../el-contributingtocultureandheritage" ��https://www.european-lotteries.org/.../el-contributingtocultureandheritage�


� http://fse.tibiscus.ro/anale/Lucrari2011/074.pdf


� � HYPERLINK "http://www.culturalpolicies.net/down/denmark_032012.pdf" ��http://www.culturalpolicies.net/down/denmark_032012.pdf�





�� HYPERLINK "http://www.budobs.org/other-projects/sponsorship-and-taxes/231-funding-culture-in-europe-public-and-private-partnerships.html" ��http://www.budobs.org/other-projects/sponsorship-and-taxes/231-funding-culture-in-europe-public-and-private-partnerships.html�


� � HYPERLINK "http://www.culturalpolicies.net/down/belgium_012012.pdf" ��http://www.culturalpolicies.net/down/belgium_012012.pdf�





� http://www.culturalpolicies.net/down/austria_112012.pdf


� ww.eui.eu/.../InternationalArtHeritageLaw/.../lawonprotectionanddvtof...‎


� http://www.culturalpolicies.net/down/bulgaria_122011.pdf


� National Commission of the Republic of Bulgaria for UNESCO, 2003


� Law No. 203/2006, on Support of Culture, as amended


� http://www.mkcr.cz/scripts/detail.php?id=6881


� http://www.culturalpolicies.net/down/czechia_072012.pdf


� http://visibledata.info/files/VD_2011-12.pdf


� Government resolution no. 871 of 1 December 2010, Concept for the support and development of the Czech film industry for the period 2011-2016


� http://merlin.obs.coe.int/iris/2011/3/article12.en.html


� http://www.legaltext.ee/text/en/XXXX001.htm


�http://www.kul.ee/index.php?lang=en 


�http://www.culturalpolicies.net/down/estonia_032013.pdf 


�� HYPERLINK "http://www.minedu.fi/OPM/Kulttuuri/kulttuuripolitiikka/lainsaeaedaentoe_ja_sopimukset/?lang=en" ��http://www.minedu.fi/OPM/Kulttuuri/kulttuuripolitiikka/lainsaeaedaentoe_ja_sopimukset/?lang=en�


� http://www.minedu.fi/OPM/Kulttuuri/?lang=en


� http://www.minedu.fi/OPM/Kulttuuri/kulttuuripolitiikka/rahoitus_ja_ohjaus/index.html?lang=en


� http://www.frame-finland.fi/en/us/


� http://www.culturalpolicies.net/down/finland_122012.pdf


� https://www.veikkaus.fi/fi/yritysTietoa/English


�� HYPERLINK "http://www.performance-publique.budget.gouv.fr/farandole/2013/pap/pdf/Jaune2013_culture.pdf" ��http://www.performance-publique.budget.gouv.fr/farandole/2013/pap/pdf/Jaune2013_culture.pdf�


� � HYPERLINK "http://www.culturalpolicies.net/down/france_052013.pdf" ��http://www.culturalpolicies.net/down/france_052013.pdf� (pag.73)


�http://www.arf.asso.fr/observatoire-des-politiques-regionales/observatoire-des-politiques-regionales-autres 


� http://www.culturalpolicies.net/down/france_052013.pdf


� � HYPERLINK "http://www.culturecommunication.gouv.fr/Politiques-ministerielles/Etudes-et-statistiques/Les-statistiques-culturelles/Tableaux-statistiques-par-domaine_Cultural-statistics/Financement-de-la-culture/%28language%29/fre-FR" ��http://www.culturecommunication.gouv.fr/Politiques-ministerielles/Etudes-et-statistiques/Les-statistiques-culturelles/Tableaux-statistiques-par-domaine_Cultural-statistics/Financement-de-la-culture/%28language%29/fre-FR�





� http://www.bbc.co.uk/news/world-europe-22522491


� http://www.culturalpolicies.net/down/germany_072013.pdf


�http://blogs.artinfo.com/artintheair/2012/11/13/france-cuts-its-culture-budget-for-2013-while-germany-boosts-arts-spending/


� http://www.kulturstiftung-des-bundes.de/cms/en/


� http://www.stiftungen.org/en/association-of-german-foundations.html


� http://www.kulturstiftung.de/stiftung/stiftungszweck/


� Kulturfinanzbericht, 2010, Institutul de statistică


� http://www.culturalpolicies.net/down/greece_122007.pdf


� http://www.culture.gr/culture/esponsorship.jsp


� http://www.culturalpolicies.net/web/italy.php?aid=532


� http://www.culturalpolicies.net/down/italy_082013.pdf


� http://www.spettacolodalvivo.beniculturali.it/obiettivi.asp


�� HYPERLINK "http://www.beniculturali.it/mibac/export/MiBAC/sito-MiBAC/MenuPrincipale/Ministero/Contributi-e-agevolazioni/index.html" ��http://www.beniculturali.it/mibac/export/MiBAC/sito-MiBAC/MenuPrincipale/Ministero/Contributi-e-agevolazioni/index.html�


� � HYPERLINK "http://www.lrkm.lt/index.php?2993973972" ��http://www.lrkm.lt/index.php?2993973972�


� http://www.culturalpolicies.net/down/lithuania_062013.pdf


� http://www.culturalpolicies.net/web/lithuania.php?aid=61&curln=102


� http://www.culturalpolicies.net/down/unitedkingdom_032011.pdf


� https://www.gov.uk/government/organisations/department-for-culture-media-sport


�https://www.gov.uk/government/policies/supporting-vibrant-and-sustainable-arts-and-culture/supporting-pages/supporting-mixed-funding-for-arts-and-culture-including-philanthropy-and-fundraising


� http://www.bfi.org.uk/about-bfi


� http://www.equity.org.uk/Campaigning/Submissions/875.aspx


� http://www.dcalni.gov.uk/about_us.htm


� http://www.artscouncil-ni.org/


� http://www.scottisharts.org.uk/


� http://www.culturalpolicies.net/web/unitedkingdom.php?aid=61&curln=103


� http://www.artscouncil.org.uk/funding/apply-for-funding/


� http://www.artscouncil.org.uk/


� http://www.lottery.culture.gov.uk/Search.aspx


� http://www.biglotteryfund.org.uk/


� http://www.hlf.org.uk/HowToApply/programmes/Pages/Catalyst.aspx#.UmT461NEnTB


� http://www.culturalpolicies.net/down/poland_112012.pdf


� http://www.culturalpolicies.net/web/poland.php?aid=63&curln=103


� http://www.polishculture-nyc.org/


� � HYPERLINK "http://www.mkidn.gov.pl/" ��http://www.mkidn.gov.pl/�


� http://www.culturalpolicies.net/web/poland.php?aid=61&curln=102


� http://www.dgartes.pt/file_access.php?file=/10.10.0.86189212629745550.pdf


� http://www.culturalpolicies.net/down/portugal_062011.pdf


� http://www.dgartes.pt/contents.php?month=10&year=2013&sectionID=26&lang=en


� http://www.culturalpolicies.net/web/portugal.php?aid=61&curln=102


� http://www.culture.gov.sk/uploads/s7/xL/s7xLKoslzBbQZA8zMS5zgA/act_theater.pdf


� http://www.culture.gov.sk/legislation-1ce.html


� � HYPERLINK "http://www.culture.gov.sk/" ��http://www.culture.gov.sk/�


� http://portal.unesco.org/culture/en/files/40079/12592336823Slovakia.pdf/Slovakia.pdf





PAGE  
4

